Sazali Samad

**Sazali Abdul Samad** (lahir 8 Ogos 1967) ialah seorang jaguh bina badan Malaysia.

## Biografi
Sazali dilahirkan di Batu Pahat, Johor pada 8 Ogos 1967. Beliau juga merupakan seorang polis yang berpangkat sub inspektor. Hari terakhir Sazali sebagai anggota polis pada 30hb September 2016.  Dalam tahun yang sama, selepas persaraan, Sazali telah menubuhkan Akademi Sazali Samad terletak di  i-Tech Tower, Shaftsbury, Cyberjaya, Selangor, bagi mencungkil bakat-bakat baru dalam dunia sukan bina badan. Akademi ini telah dirasmikan oleh Menteri Belia dan Sukan Khairy Jamaluddin. 

Sazali mempunyai tiga orang anak lelaki dan dua orang anak perempuan. Dalam tahun 2007, Sazali mula menjadi jurulatih bagi Malaysia bagi persiapan atlet bina badan Malaysia untuk Sukan SEA di Korat. Antara atlet di bawah latihan Sazali ialah Tun Jahafar Abdul Rahim, Mohd Salim Mat Salleh dan Buda Anchah.

## Pencapaian & anugerah
Kemenangan pertama Sazali dalam sukan bina badan di Mr. Kuala Lumpur/Selangor bagi kategori Bantamweight (65kg) dalam tahun 1989. Disusuli, kemenangan Mr. Malaysia dalam tahun 1991, yang melayakkannya mewakili negara ke Pertandingan Bina Badan Amatur Asia di Korea Selatan.

### Pencapaian
2014

* Juara Mr. Universe Kejohanan Bina Badan Dunia di Mumbai, India

2013

* Mr. Universe di Hungary

2012

* Mr. Universe di Budaors

2011

* Tempat kelima kategori lightweight (70 kg) di Bangkok, Thailand

2010

* Universe kategori Bantamweight (bawah 65kg) di Tehran

2009

* Asian Men's Bodybuilding Championships 2009 Bawah 70kg - Juara

2008  
* Naib Juara Pertandingan 2008 IFBB Arnold Classic Bodybuilding, Fitness And Figure

2007
* Juara Mr. Universe Kejohanan Bina Badan Amatur Dunia ke-61, kategori Lightweight, di Jeju, Korea Selatan

2006
* Pingat perak Sukan Asia di Doha, Qatar
* Juara Pertandingan Bina Badan Amateur Dunia Bantamweight (65kg), di Republik Czech

2005
* Naib Juara Mr Universe Pertandingan Bina Badan Amateur Dunia kategori Bantamweight (65kg) di Shanghai, China.
* Naib Juara bina badan kategori Bantamweight Sukan SEA di Manila, Filipina.
* Naib Juara kategori Bantamweight Pertandingan Bina Badan Amateur Asia

2004
* Juara Mr Universe Pertandingan Bina Badan Amateur Dunia2004, kategori Bantamweight (65kg) di Moscow,Rusia.
* Juara kategori Bantamweight Pertandingan Bina Badan Amateur Asia

2003
* Tempat Ke-tiga Pertandingan Bina Badan Amateur Dunia 2003 kategori Bantamweight (65kg) di Mumbai, India.
* Naib Juara kategori Lightweight Pertandingan Bina Badan Amateur Asia.

2000
* Juara Mr Universe Pertandingan Bina Badan Amateur Dunia kategori Bantamweight (65kg) di Melaka, Malaysia.
* Juara kategori Bantamweight Pertandingan Bina Badan Amateur Asia

1999
* Tempat Ke-empat Pertandingan Bina Badan Amateur Dunia kategori Bantamweight (65kg)
* Juara kategori Bantamweight Pertandingan Bina Badan Amateur Asia

1998
* Tempat Ke-enam Pertandingan Bina Badan Amateur Dunia kategori Bantamweight (65kg)
* Juara kategori Bantamweight Pertandingan Bina Badan Amateur Asia

1997
* Tempat Ke-empat kategori Bantamweight Pertandingan Sukan Bina Badan Dunia IFFB
* Tempat Ke-enam Pertandingan Bina Badan Amateur Dunia kategori Bantamweight (65kg)
* Tempat Ke-dua kategori Bantamweight Pertandingan Bina Badan Amateur Asia
* Juara bina badan kategori Bantamweight Sukan SEA di Jakarta, Indonesia

1996
* Juara kategori Bantamweight Pertandingan Bina Badan Amateur Asia

1995
* Tempat Ke-tiga kategori Bantamweight Pertandingan Bina Badan Amateur Asia

1994
* Tempat Ke-dua kategori Bantamweight Pertandingan Bina Badan Amateur Asia

1993
* Tempat Ke-dua kategori Bantamweight Pertandingan Bina Badan Amateur Asia
* Tempat Ke-tiga kategori Bantamweight Sukan SEA di Singapura

1992
* Tempat Ke-tiga kategori Bantamweight Pertandingan Bina Badan Amateur Asia

### Anugerah
2007
* Olahragawan Lelaki Tahunan 2006 (Anugerah Sukan Kebangsaan Malaysia 2007)
* Anugerah Melayu Cemerlang UMNO .

2010
* Anugerah Sukan Negara 2010 - Olahragawan Kebangsaan

2013
* Anugerah Sukan Negara 2013 - Olahragawan Kebangsaan

2014
* Anugerah Atlet Terbaik Persatuan Penulis-Penulis Sukan Malaysia (SAM)
* Anugerah Sukan Negara 2014 - Olahragawan Kebangsaan 

## Kontroversi
Pada September 2015, Sazali telah digantung dari sukan bina badan Malaysia akibat kegagalannya dalam ujian salah guna dadah oleh Agensi Anti Doping Malaysia (Adamas), diatas kecuaian sendiri dalam memakan makanan tambahan yang mengandungi bahan terlarang tanpa disedarinya, ia mengakibatkan Sazali menerima penggantungan selama 4 tahun. Penggantungan Sazali tidak berkesudahan, selepas menyertai dan memenangi kategori 75kg di Kejohanan China Sport Show Fearless Bodybuilding Physique & Bikini di Shanghai, pada Mei 2018, Sazali digantung lagi 4 tahun,, sehingga tahun 2023. Justeru, Sazali mengambil keputusan untuk keluar dari Persekutuan Bina Badan Malaysia (MBBF). 

Bagi meneruskan kerjaya sebagai ahli sukan bina badan, Sazali pernah merayu penggantungannya dikurangkan sebanyak 2 kali, namun ditolak oleh persatuan.

## Filemografi

### Filem

### Televisyen

## Rujukan

## Lihat juga
* Bina badan
* Sazali Samad Menang Gelaran Mr Universe Kali Ke-10
* Sazali Samad Academy Akademi Sazali Samad

## Pautan Luar
*Sazali Samad Laman Web Rasmi 
*Sazali Samad di Instagram
*Sazali Samad di Facebook
*Sazali Samad di Youtube